|  |  |  |
| --- | --- | --- |
|  | Bosna i Hercegovina  Federacija Bosne i Hercegovine  Hercegovačko – neretvanski kanton  Grad Konjic  GRADONAČELNIK |  |

Broj: 01-37-5-983/2023

Konjic, 13.04.2023.god.

Na osnovu člana 38. Statuta Grada Konjica („Službeni glasnik Grada Konjica”, broj: 10/22) i Odluke o izvršenju Budžeta Grada Konjica za 2023. godinu („Službeni glasnik Grada Konjica”, broj: 10/22) i člana 4. Pravilnika o finansiranju udruženja koja okupljaju boračku populaciju i civilne žrtve rata broj: 06-37-5-983/2023, Gradonačelnik Grada Konjica, raspisuje

**J A V N I P O Z I V**

**za raspodjelu sredstava za finansiranje projekata i**

**programa boračkih udruženja i udruženja civilnih žrtava rata**

**I**

Pozivaju se boračka udruženja i udruženja civilnih žrtava rata, registrovana u skladu sa važećim propisima, sa sjedištem na području grada Konjica da podnesu prijave za projekte i programe, koji će se finansirati iz Budžeta Grada Konjica.

**II**

**Dodjela sredstava se odnosi na finansiranje projekata i programa:**

1. za projekte koji se odnose na aktivnosti obilježavanja značajnih datuma i ličnosti, iz perioda odbrambeno-oslobodilačkog rata 1992-1995.god. i NOR-a 1941-1945.god. (obilježavanje godišnjica, organizovanje akademija, skupština i drugo.)
2. pomoć u radu Oraganizacije porodica šehida i poginulih boraca Opštine Konjic i Udruženja ratnih vojnih invalida Grada Konjica kroz redovno mjesečno finansiranje (administrativni troškovi, troškovi zaposlenih, troškovi prostora, režijski troškovi, kancelarijski troškovi i drugo.)
3. programi poboljšanja statusa članova boračkih udruženja

4. podrška projektima kulturno-historijskog i edukativnog značaja (pisana, audio i video djela i drugo)

5. spomen obilježja

1. obilazak članova porodica šehida/poginulih boraca i drugih članova boračkih udruženja

**III**

**Dodjela sredstava vršit će se na osnovu sljedećih kriterija:**

- da su registrovani u skladu sa zakonom,

- značaj aktivnosti pripremljenog projekta za Grad Konjic i za boračku populaciju,

- namjensko korištenje budžetskih sredstava iz prošlih godina,

- širina prostora na kojem se manifestacija odvija u smislu historijske vrijednosti

obilježavanja određenog datuma ili događaja,

* redovno izvještavanje o korištenju budžetskih sredstava u prethodnoj godini,
* program rada udruženja za narednu godinu,
* iznos sredstava za aplicirani projekat udruženja obezbijeđenih iz drugih izvora,
* broj članova udruženja,
* reference, mišljenja, pohvale i efekti od ranije realizovanih projekata,
* aktivnosti udruženja u prethodnom periodu u odnosu na obilježavanje i sjećanje na odbrambeno-oslobodilački rat 1992-1995 godina i period NOR od 1941-1945 godine,
* da imaju otvoren žiro-račun kod neke od poslovnih banaka.

**IV**

**Prijava** **na Javni poziv treba da sadrži**:

* rješenje o registraciji (ovjerena kopija),
* kratak opis projekta sa specifikacijom troškova,
* dokaz da li se isti projekat sufinansira iz drugih izvora (ovjerena izjava),
* kratak opis ranijih projekata sa dokazom o dostavljenom izvještaju o namjenskom utrošku sredstava,
* kopija zapisnika sa Skupštine udruženja o usvojenom Izvještaju o radu i Finansijskom poslovanju,
* broj članova udruženja (ovjerena izjava),
* broj zaposlenih sa dokazom o uplaćenim doprinosima (za udruženja koja imaju zaposlene, a odnose se na udruženja iz člana II tačka 2.),
* dokaz o aktivnom žiro-računu otvorenom kod poslovne banke (potvrda banke),
* ime odgovorne osobe za zastupanje udruženja,
* dokaz o redovnom održavanju Skupštine udruženja,

- bilans stanja i bilans uspjeha za 2022. god., sa vidljivim pečatom finansijsko-

informatičke agencije (FIA).

**V**

Proceduru odobravanja sredstava udruženjima provodi Komisija u skladu sa kriterijima iz tačke III Javnog poziva.

**VI**

**Udruženja zainteresovana za učešće u Javnom pozivu obavezna su dostaviti navedenu dokumentaciju iz tačke IV, sa obrascem zahtjeva za aplikaciju.**

**Obrazac zahtjeva se može preuzeti u šalter sali Grada Konjica i Web: www.konjic.ba**

**Prijave se predaju na protokolu Grada Konjica lično ili putem pošte na adresu: Grad Konjic, Služba za pitanja boraca, invalida, izbjegla i raseljena lica i socijalnu zaštitu, ul. Maršala Tita br. 62 sa naznakom: Finansiranje rada boračkih udruženja i udruženja civilnih žrtava rata, ne otvaraj.**

**VII**

**Rok za podnošenje prijava po ovom Javnom pozivu je 15 dana od dana objavljivanja na web stranici Grada Konjica. Nepotpune i neblagovremene prijave neće se uzimati u razmatranje.**

**Sve informacije u vezi sa učešćem u Javnom pozivu mogu se dobiti putem kontakt telefona broj: 036 712 203**

**GRADONAČELNIK**

**\_\_\_\_\_\_\_\_\_\_\_\_\_\_\_\_\_\_\_**

**Osman Ćatić**

Dostaviti:

* Gradonačelnik Grada Konjica
* Radio Konjic
* Služba za pitanja boraca,invalida,izbjegla i ras.lica. i socijalnu zaštitu
* Web: www.konjic.ba
* Oglasna tabla Grada Konjica
* a/a